La 18ª Setmana Cultural de les Persones Majors comença amb la representació teatral ‘Contigo aprendí’
09 de maig 2023

![](/media/guydkq3p/img_0895_c.jpg?width=850&height=566.6666666666666)

La 18ª Setmana Cultural de les Persones Majors va començar ahir dilluns 8 de maig i tindrà lloc fins al divendres 12 de maig, amb la presentació d'estes jornades i la representació de l'obra _Contigo aprendí_ a càrrec del grup Ladies del Teatro de l'Asociación de Mujeres Salud y Ocio. En la presentació de la setmana va estar present l'alcalde de Sagunt, Darío Moreno; el regidor de Majors i de Serveis Socials, Alejandro Sotoca; i altres regidors de l'Ajuntament.

   ![](/media/ouafhibx/img_0905_c.jpg?width=362&height=241&mode=max) ![](/media/xusfdu2s/img_20230508_181703_c.jpg?width=362&height=241&mode=max)

D'altra banda, este matí el Trinquet de Sagunt ha sigut el punt de partida i de finalització d'una marxa a peu per a les persones majors. Al voltant de 100 participants han caminat fins a l'ermita de Sant Critòfol. També han gaudit d'un esmorzar al parc situat abans de pujar a l'ermita i han rebut unes motxilles de regal. En la marxa ha participat el regidor Alejandro Sotoca. I abans de la caminada, s'han acostat per a departir amb els i les particpantes, l'alcalde, Darío Moreno, i el regidor de l'Equip de Govern, Pepe Gil.

![](/media/zdynkig5/img_0962_c.jpg?width=850&height=566.6666666666666)

Durant esta setmana s'oferiran diferents activitats, que s'han organitzat des del departament de Serveis Socials de Sagunt, el Consell Municipal de Persones Majors de Sagunt i el Sistema Públic Valencià de Serveis Socials, en col·laboració amb diverses entitats i associacions.

Les activitats es realitzaran tant al matí com a la vesprada i estan repartides en diferents llocs de tots dos nuclis, per la qual cosa es podrà utilitzar l'autobús de línia regular entre Sagunt i el Port de Sagunt fent ús del tiquet municipal. Els participants podran gaudir d'activitats esportives, exposicions, tallers creatius i una visita al Bioparc, entre altres activitats.

  ![](/media/scbmlp4x/img_0930_c.jpg?width=369&height=246&mode=max) ![](/media/yy4liv4n/img_1030_c.jpg?width=368&height=245&mode=max)

*   [](http://www.facebook.com/sharer.php?u=https://aytosagunto.es/va/actualitat/la-18ª-setmana-cultural-de-les-persones-majors-comença-amb-la-representació-teatral-contigo-aprendí/ "Facebook")
*   [](http://twitter.com/share?url=https://aytosagunto.es/va/actualitat/la-18ª-setmana-cultural-de-les-persones-majors-comença-amb-la-representació-teatral-contigo-aprendí/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-18ª-setmana-cultural-de-les-persones-majors-comença-amb-la-representació-teatral-contigo-aprendí/ "Linked In")
*   [](mailto:?body=https://aytosagunto.es/va/actualitat/la-18ª-setmana-cultural-de-les-persones-majors-comença-amb-la-representació-teatral-contigo-aprendí/)